Document ID: /fineweb-2-swissfilter-quality_10-filterrobots/filtered/02038.jsonl.gz/2512

L'eroport ha engaschà 800 collavuraturs per far tests cun l'indriz provisoric al check-in. In termin per la reavertura na datti dentant anc betg. Dapi las attatgas da mardi passà è il port aviatic da Zaventem serrà. Bleras societads aviaticas guntgeschan lur sgols sin eroports regiunals a Brüssel ubain sin eroports en pajais vischins.
Lufthansa stritga sgols a Brüssel
La Lufthansa, la societad-mamma da la Swiss, stritga tut ils sgols a Brüssel, almain enfin mesemna. Er il sgol da la gievgia en damaun tranter Turitg e Brüssel crodia ora. Avant aveva la Swiss stritgà tut ils sgols fin glindesdi da Pasca.
RR novitads 10:00